č.s: SE-VO2-2021/004302-001

# Oznámenie o začatí prípravných trhových konzultácií

# k predmetu zákazky „*Pracovná rovnošata pre príslušníkov Policajného zboru, príslušníkov Hasičského a záchranného zboru, pre štátnych zamestnancov - lesníkov* “

# podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

# Identifikácia verejného obstarávateľa

Názov organizácie: Ministerstvo vnútra Slovenskej republiky

Adresa sídla: Pribinova 2, 812 72 Bratislava

IČO: 00 151 866

DIČ: 202 057 1520

Kontakt: Janka Kytošová

e-mail: [janka.kytosova@minv.sk](mailto:janka.kytosova@minv.sk)

Internetová adresa (URL): [www.minv.sk](http://www.minv.sk)

(ďalej len „verejný obstarávateľ“)

# Účel prípravných trhových konzultácií

Účelom prípravných trhových konzultácií je oslovenie hospodárskych subjektov, ktoré sa zaoberajú výrobou alebo dodávaním pracovných rovnošiat s cieľom stanoviť predpokladanú hodnotu zákazky, získať odborný názor k spracovaným požiadavkám, získať informácie potrebné pre nastavenie požiadaviek a podmienok pripravovaného verejného obstarávania tak, aby boli dodržané princípy verejného obstarávania a aby sa verejného obstarávania mohli zúčastniť všetci potenciálni dodávatelia pôsobiaci na relevantnom trhu, za dodržania potrieb verejného obstarávateľa.

# Návrh na opis predmetu zákazky (minimálne požiadavky)

Bližšie informácie k predmetu zákazky sú uvedené v prílohe č. 2 Opis predmetu zákazky, technické požiadavky tejto konzultácie.

# Náklady spojené s trhovými konzultáciami

Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa.

# Priebeh prípravných trhových konzultácií

# Prípravné trhové konzultácie sú určené pre hospodárske subjekty, ktoré sú oprávnené dodávať tovar, ktorý bude predmetom verejného obstarávania v súlade s ustanovením § 32 zákona.

1. Prípravné trhové konzultácie prebiehajú dištančnou a písomnou formou.
2. **Hospodársky subjekt sa do prípravných trhových konzultácií zapojí tak, že vyplní formulár a odpovede na otázky verejného obstarávateľa v Prílohe č. 1 a zašle ho verejnému obstarávateľovi mailom na** [**janka.kytosova@minv.sk**](mailto:janka.kytosova@minv.sk)**, alebo doručí prostredníctvom elektronického prostriedku JOSEPHINE najneskôr do 02. 08. 2022 do 12:00 hod.**
3. Verejný obstarávateľ následne vyhodnotí získané informácie a poznatky z prípravných trhových konzultácií. V procese hodnotenia získaných informácií môže verejný obstarávateľ požiadať hospodársky subjekt o vysvetlenie ním poskytnutých informácií.
4. Na podklade vyhodnotenia prípravných trhových konzultácií verejný obstarávateľ určí podmienky verejného obstarávania.

# Doplňujúce informácie

Hospodárske subjekty, ktoré sa zúčastnia prípravných trhových konzultácií sa môžu zúčastniť pripravovaného verejného obstarávania a predložiť ponuku.

Účasťou na prípravných trhových konzultácií hospodársky subjekt berie na vedomie a súhlasí so zverejnením informácií, ktoré poskytol verejnému obstarávateľovi v rámci prípravných trhových konzultácií. Tieto informácie budú zverejnené v profile verejného obstarávateľa vo forme zápisnice, no v anonymizovanej podobe, t. j. bez identifikačných údajov hospodárskeho subjektu.

Informácie a dokumenty k prípravným trhovým konzultáciám sú zverejnené v profile verejného obstarávateľa na linku <https://www.uvo.gov.sk/vyhladavanie-zakaziek/detail/dokumenty/439001> a na adrese elektronického prostriedku JOSEPHINE <https://josephine.proebiz.com/sk/tender/28281/summary>.

**Prílohy:**

Príloha č. 1 Formulár

Príloha č. 2. Opisu predmetu zákazky